
Döntés módja: nyílt szavazás, egyszerű szótöbbség

E L Ő T E R J E S Z T É S

Sülysáp Nagyközség Önkormányzata Képviselő-testületének

2011. május 12-én tartandó munkaterv szerinti ülésére

6. napirendhez

Tárgy:
Önkormányzati közoktatási minőségirányítási program elfogadása
Tisztelt Képviselő-testület!

A közoktatásról szóló 1993. évi LXXIX. törvény 85. § (7) bekezdése szerint a helyi önkormányzatoknak el kell készíteniük az önkormányzati közoktatási intézményrendszer működésének minőségirányítási programját (ÖMIP).

Az önkormányzati minőségirányítási program az önkormányzati közoktatási rendszer egészére határozza meg a fenntartó elvárásait az egyes intézményeknek a fenntartói elvárásokkal kapcsolatos feladatait, a közoktatás rendszerének és a közoktatást érintő más ágazatok – gyermek és ifjúságvédelem, szociálpolitika, munkaerő-gazdálkodás, közművelődés, egészségügy – kapcsolatait, a fenntartói irányítás keretében tervezett szakmai, törvényességi, pénzügyi ellenőrzések rendjét.

Az ÖMIP alapján, azzal összhangban kell elkészíteniük az intézményeknek a saját minőségirányítási programjukat.

Az ÖMIP tervezetét már az előző ciklusban beterjesztésre került Képviselő-testület elé, mely 2010. május 18-ai ülésén, a 90/2010. (V. 18.) ÖKT számú határozatával munkaanyagként befogadta a dokumentumot, de további átdolgozását javasolta, melynek eredményeként most egy kibővített anyag kerül a testület elé. 

Kérem ennek szíves megtárgyalását és elfogadását.

…/2011. (V. 12.) ÖKT határozati javaslat

Sülysáp Nagyközség Önkormányzatának Képviselő-testülete 

1. a közoktatásról szóló 1993. évi LXXIX. törvény 85. § (7) bekezdése alapján megtárgyalta és elfogadja Sülysáp Nagyközség Önkormányzatának a 2011-2015. közötti tanévekre vonatkozó közoktatási minőségirányítási programját (ÖMIP),

2. felkéri a polgármestert és a jegyzőt a szükséges intézkedések megtételére, vagyis az ÖMIP közzétételére és az érintett oktatási intézményekkel való megismertetésére.

Határidő: 1./ azonnal; 2./ 2011. május 31.
Felelős: polgármester, jegyző

Sülysáp, 2011. május 5.

Horinka László s.k.


polgármester
Láttam! 

Sülysáp, 2011. május 5. 
Tóth Krisztina s.k.

jegyző

